**NAVODILO ZA IZPOLNJEVANJE VLOGE ZA UGOTAVLJANJE REZIDENTSKEGA STATUSA PO ZAKONU O DOHODNINI (ZDOH-2) – ODHOD IZ REPUBLIKE SLOVENIJE**

UVOD

Rezident je zavezan za plačilo dohodnine od vseh dohodkov, ki imajo svoj vir v in izven Slovenije (tj. od svetovnega dohodka). Nerezident je zavezan za plačilo dohodnine od vseh dohodkov, ki imajo svoj vir v Sloveniji.

Davčni zavezanec (v nadaljevanju: zavezanec) se šteje za rezidenta Slovenije v kateremkoli času v davčnem letu, če v tem času izpolnjuje katerega od pogojev oz. kriterijev, določenih v 6. členu [Zakona o dohodnini, ZDoh-2](http://pisrs.si/Pis.web/pregledPredpisa?id=ZAKO4697). Vsi kriteriji za ugotavljanje statusa rezidenta so enakovredni, kar pomeni, da oseba velja za rezidenta Slovenije, če je izpolnjen katerikoli od kriterijev, navedenih v 6. členu ZDoh-2. Za nerezidenta se šteje oseba, ki ne izpolnjuje nobenega izmed kriterijev iz 6. člena ZDoh-2 ali je nerezident na podlagi 7. člena [Zakona o dohodnini, ZDoh-2](http://pisrs.si/Pis.web/pregledPredpisa?id=ZAKO4697).

Rezidentski status se uredi z vložitvijo vloge v obliki samostojnega dopisa z navedbo vseh relevantnih dejstev ali v obliki izpolnjenega vprašalnika »Vloga za ugotovitev rezidentskega statusa po Zakonu o dohodnini (ZDoh-2) – odhod iz Republike Slovenije«.

1. VPISOVANJE PODATKOV O POSAMEZNIKU

Zavezanec vpiše svoje osebne podatke: osebno ime, davčno številko, podatke o prebivališču pred odhodom iz Republike Slovenije (naselje, ulica, hišna številka in pošta), elektronski naslov in telefonsko številko, naslov v tujini in identifikacijsko številko za davčne namene v drugi državi, državo kjer bo prebival, datum odhoda iz Republike Slovenije (dd.mm.LLLL). Zavezanec ustrezno označi z x pred besedilom trditev, s katero opredeli svoj zakonski stan (ali je poročen, samski ali v zunajzakonski skupnosti), vpiše datum rojstva (dd.mm.LLLL) in ustrezno vpiše davčno leto oz. obdobje na katero se vloga nanaša.

1. VPISOVANJE PODATKOV O BIVANJU IZVEN REPUBLIKE SLOVENIJE (RS)

Zavezanec vpiše predviden čas bivanja v tujini (število dni, mesecev, let) ter na način, da obkroži DA ali NE odgovori na sledeči vprašanji:

* ali bo RS zapustil za stalno in se ne namerava vrniti, in
* ali bo v času bivanja v drugi državi obiskoval RS.

Če zavezanec na zadnje vprašanje odgovori z »DA«, vpiše trajanje in pogostost obiskov v RS.

1. VPISOVANJE RAZLOGOV BIVANJA IZVEN REPUBLIKE SLOVENIJE (RS)

Zavezanec označi z x v kvadratkih pred besedilom ustrezno trditev in na ta način opredeli razloge bivanja izven RS.

1. RAZLOG ODHODA IZ REPUBLIKE SLOVENIJE (RS)

Zavezanec označi z x v kvadratkih pred ustrezno trditvijo in na ta način opredeli razlog odhoda iz RS.

1. VEZI V DRUGI DRŽAVI

Če bo zavezanec v drugi državi tudi bival, to ustrezno označi z x v kvadratkih pred besedilom.

Če bodo z njim v drugi državi prebivali zakonec/zunajzakonski partner, vzdrževani otroci ali drugi vzdrževani družinski člani, vpiše imena teh oseb, razmerje z njimi, datum njihovega odhoda iz RS, pričakovano število mesecev njihovega bivanja v tujini ter njihov status v tujini (zaposlen, nezaposlen, drugo).

Če bodo zavezančevi otroci ali drugi vzdrževani družinski člani obiskovali tuje vzgojno - izobraževalne ustanove, vpiše podatke o tej ustanovi.

Zavezanec označi z x v kvadratkih pred besedilom ustrezno trditev, s katero opiše ostale vezi z drugo državo (npr.: če ima tujo potno listino, vozniško dovoljenje, ki ga je izdala druga država, ima v lasti nepremično premoženje v drugi državi oz. je lastnik vozila ali plovila, ki je registrirano v drugi državi, ipd.)

1. VEZI V REPUBLIKI SLOVENIJI (RS)

Zavezanec označi z x v kvadratkih pred besedilom ustrezno trditev in vpiše vezi, ki jih bo imel v RS, medtem ko bo bival v drugi državi.

1. RAZLOG BIVANJA V REPUBLIKI SLOVENIJI (RS) PRED ODHODOM V DRUGO DRŽAVO

Če je zavezanec v preteklosti bival v drugi državi in se vrača, označi z x v kvadratkih pred besedilom ustrezen razlog bivanja v RS pred odhodom v drugo državo.

1. DRUGI PODATKI

Zavezanec navede druge podatke za katere meni, da so lahko davčnemu organu v pomoč pri ugotavljanju njegovega rezidentskega statusa v Republiki Sloveniji.

1. PRILOGE

Zavezanec navede dokumente oziroma dokazila, ki jih prilaga k vlogi, pri čemer je zavezanec dolžan predložiti dokazila za svoje navedbe (kopijo ID številke za davčne namene v drugi državi, kopijo dovoljenja za prebivanje v drugi državi, dokazila o prijavljenem prebivališču in zdravstvenem zavarovanju v drugi državi zase in ostale družinske člane, kopijo najemne pogodbe, dokazila o lastništvu nepremičnine v drugi državi, kopijo pogodbe o zaposlitvi, dokazila o opravljanju dejavnosti v drugi državi, dokazila o vpisu družinskih članov v tuje vzgojno izobraževalne ustanove) ter na zahtevo davčnega organa predložiti tudi dodatna dokazila oziroma zagotoviti dodatna pojasnila.